หยุดทานยาคุมมาได้ประมาณ 1 เดือนแล้วค่ะ ตอนนี้ครบวันที่จะต้องเป็นประจำเดือน แต่ว่าประจำเดือนยังไม่มาเลยค่ะ เมื่อเดือนที่แล้วมาประมาณวันที่ต้นเดือนเมษายนค่ะ ไม่ทราบว่าการหยุดทานยาคุมกำเนิดสามารถทำให้ประจำเดือนคลาดเคลื่อนได้หรือเปล่าค่ะ
สวัสดีค่ะ เมื่อหยุดทานยาคุมกำเนิด การทำงานของรังไข่และการตกไข่ก็จะเกิดขึ้นภายใน 2-3 สัปดาห์ และประจำเดือนก็จะมาภายใน 4-5 สัปดาห์ แต่ในบางรายก็อาจเกิดขึ้นเร็วหรือช้ากว่านี้ก็ได้ ดังนั้น หากประจำเดือนยังไม่มา และหลังจากหยุดทานยาคุม ได้มีเพศสัมพันธ์ไปแล้ว ควรลองตรวจหาการตั้งครรภ์ดูก่อน หากตรวจไม่พบ ก็ให้รอประจำเดือนต่อไปอีกซักระยะค่ะ ประจำเดือนก็น่าจะมาในที่สุด